**DĖL ILGALAIKIO MATERIALIOJO VALSTYBĖS TURTO NURAŠYMO**

2019 m. lapkričio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 dalimi, Lietuvos Respublikos žemės ūkio ministerijos 2019 m. kovo 12 d. raštu Nr.2D-799(14.13E) „Dėl leidimo nurašyti valstybės turtą“, Rokiškio rajono savivaldybės tarybos 2014 m. gruodžio 19 d. sprendimu Nr. TS-256 ,,Dėl Pripažinto nereikalingu arba netinkamu (negalimu) naudoti savivaldybės turto nurašymo, išardymo ir likvidavimo tvarkos aprašo patvirtinimo“, Rokiškio rajono savivaldybės administracijos direktoriaus 2019 m. kovo 7 d. įsakymu Nr. AV-208 ,,Dėl ilgalaikio materialiojo valstybės turto nurašymo“, Rokiškio rajono savivaldybės taryba n u s p r e n d ž i a:

1. Nurašyti valstybei nuosavybės teise priklausantį kilnojamąjį ilgalaikį turtą, perduotą Lietuvos Respublikos žemės ūkio ministerijos savivaldybei valdyti, naudoti ir disponuoti juo patikėjimo teise, pripažintą netinkamu (negalimu) naudoti dėl fizinio ir funkcinio nusidėvėjimo, sugedimo:

|  |  |  |  |  |  |
| --- | --- | --- | --- | --- | --- |
| Eil. Nr. | Turto pavadinimas | Inventorinis numeris | Įsigijimo balansinė vertė, Eur | Likutinė balansinė vertė, Eur | Pastaba |
| 1. | Nešiojamas kompiuteris  „Dell Latitude E5500“ | ZU-IT0000950 | 1023,64 | 0,00 | Valstybės nuosavybė |
| 2. | Nešiojamas kompiuteris  „Dell Latitude E5500“ | ZU-IT0000951 | 1023,64 | 0,00 | Valstybės nuosavybė |
|  | **Iš viso nurašomo turto** |  | **2047,28** | **0,00** |  |

2. Skirti Bendrojo skyriaus vyriausiąjį specialistą informatikai Igną Žilėną atsakingą už valstybės kilnojamojo ilgalaikio turto likvidavimą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**DĖL ILGALAIKIO MATERIALIOJO VALSTYBĖS TURTO NURAŠYMO**

**AIŠKINAMASIS RAŠTAS**

2019-11-11

Rokiškis

**Parengto sprendimo projekto tikslai ir uždaviniai.**

Nurašyti valstybei nuosavybės teise priklausantį, šiuo metu Rokiškio rajono savivaldybės patikėjimo teise valdomą ir pripažintą netinkamu, negalimu naudoti turtą.

**Šiuo metu esantis teisinis reglamentavimas.**

Lietuvos Respublikos Vyriausybės 2001 m. spalio 19 d. nutarimas Nr. 1250 ,,Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimas Nr. TS-256 ,,Dėl pripažinto nereikalingu arba netinkamu (negalimu) naudoti savivaldybės turto nurašymo, išardymo ir likvidavimo tvarkos aprašo patvirtinimo“.

**Sprendimo projekto esmė.**

Pažymėtina, kad valstybei nuosavybės teise priklausantis kilnojamasis ilgalaikis turtas perduotas savivaldybei valdyti, naudoti ir disponuoti juo patikėjimo teise yra sugedęs, netinkamas naudoti dėl fizinio ir funkcinio nusidėvėjimo ir sugedimo.

Remiantis Lietuvos Respublikos žemės ūkio ministerijos 2019 m. kovo 12 d. raštu Nr. 2D-799(14.13E) ,,Dėl leidimo nurašyti valstybės turtą“, neprieštaraujama, kad turtas valstybei nuosavybės teise priklausantis ir šiuo metu savivaldybės patikėjimo teise valdomas ir pripažintas netinkamu naudoti, būtų nurašytas.

**Galimos pasekmės, priėmus siūlomą tarybos sprendimo projektą:**

**teigiamos** – valstybės kilnojamas ilgalaikis turtas bus nurašytas, likviduotas ir kredituotas iš buhalterinės apskaitos ilgalaikio turto likučių;

**neigiamų** –nenumatoma.

**Finansavimo šaltiniai ir lėšų poreikis**. Nėra.

**Kokia sprendimo nauda Rokiškio rajono gyventojams.**

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Centralizuotos buhalterinės apskaitos skyriaus vedėja Rita Baltakienė